૧૯૭૦ના દાયકા સુધી દરેક ફિલ્મમાં સાઈકલ જોવા મળતી હતી. ત્યાર બાદ ધીમે ધીમે સાઈકલની જગ્યા સ્કૂટર, મોટરસાઈકલ અને મોપેડે લીધી અને ૮૦નો દાયકો આવતાં હીરો મોંઘી મોંઘી ગાડીઓ અને બાઈકનો ઉપયોગ કરવા લાગ્યા. એ વખતે ફિલ્મોમાં સાઈકલ ફક્ત દૂધવાળાઓ પાસે જોવા મળતી. સમયની સાથેસાથે ફેશન પણ બદલાઈ અને ફિલ્મ નિર્માતાઓની પસંદ પણ. આજે ઘણા મોટા મોટા સ્ટાર્સ પોતાની ફિલ્મોમાં સાઈકલોનો ઉપયોગ કરતા જોવા મળે છે. વચ્ચેના કેટલાક દાયકામાં ફિલ્મોમાંથી સાઈકલ સાવ ગાયબ જ થઈ ગઈ હતી, પણ કેટલાંક ગીતો એવાં છે, જેમાં સાઈકલનો ઉપયોગ કરવામાં આવ્યો હતો અને ગીતો આજે પણ એટલાં જ લોકપ્રિય છે.